अमेरिकी राष्ट्रपति बराक ओबामा ने कहा है कि अमेरिकी युद्ध अभियान से यह आतंकी संगठन कमज़ोर पड़ा है। इसलिए बेकसूर लोगों को मारकर वह हमें डराना चाहता है। लेकिन अपनी इन हरकतों के ज़रिए अगर आतंकवादियों को लगता है कि हम डर जाएंगे तो वह हमें नहीं जानते। अमेरिकी नागरिकों को क्षति पहुंचाने वालों को हम नहीं छोड़ेंगे। यह अभियान अब और तेज़ होगा। इस संगठन को हम खत्म करके ही दम लेंगे। इस्लामिक स्टेट संगठन लगातार इराक में हिंसा फैला रहा है। अभी तक हज़ारों की संख्या में इराक में रहने वाले लोग मारे जा चुके हैं। वहां रह रहे अल्पसंख्यक समूह यजीदियों की क्रूर ढंग से हत्याएं की जा रही हैं। उन्हें धर्म परिवर्तन के लिए मजबूर करके इस आतंकवादी संगठन में शामिल होने का दबाव बनाया जा रहा है। ऐसा न करने पर उनकी हत्या कर दी जा रही है।